Title: EL TACTE
Course: COM FUNCIONA EL NOSTRE COS?

El tacte

La pell, en l’home i la dona, cobreix tota la superfície corporal externa i, fins i tot, continua per dins.

La superfície total de la pell és de 1,5 a 2 m^2.

La pell ens protegeix de l’acció d’agents mecànics, com ara fragments, de la invasió de microbis, col·labora amb la regulació de la temperatura corporal,...

Repartida per tota la pell hi ha el sentit del tacte, per això té una gran quantitat de receptors d’estímuls.

La pell està formada per dues capes; la dermis i l’epidermis.

L’epidermis és la capa superficial i visible exteriorment. Està formada per cèl·lules mortes la part més externa, i vives la part interior.

Les cèl·lules vives es van reproduint, i van desplaçant les mortes, les seves membranes s’endureixen i van morint, formen una capa dura, anomenada capa còrnia.

La dermis està més endins. Està en contacte amb l’epidermis per unes elevacions anomenades papil·les, aquestes tenen molts de vasos sanguinis,

A la dermis també s’hi troben algunes terminacions nervioses. I també té una certa quantitat de greix, que és el que ens ajuda a mantenir la temperatura corporal.

A la pell hi trobem una sèrie de formacions típiques: els pels, amb petits músculs que els fan posar erectes, les ungles, les glàndules sebàcies i les glàndules sudoríferes.

Les característiques que el tacte capta de l’exterior són la pressió i la temperatura.

Les terminacions nervioses són diferents segons captin el fred, la calor, la pressió,...