Title: ARTICULACIONS
Course: COM FUNCIONA EL NOSTRE COS?

LES ARTICULACIONS
Les articulacions són el lloc on s'uneixen els ossos.
Les articulacions poden ser mòbils, semimòbils i fixes.
Mòbils, com les de les extremitats. Permeten fer moviments amples.
Semimòbils, com les de la columna vertebral. Permeten fer petits moviments.
Fixes, com les del crani. No permeten fer moviments.
Les articulacions ens permeten doblegar diferents parts del cos:
MALUC: Ens permet girar el cos, moure les cames, ajupir-nos i caminar.
GENOLL: Ens permet doblegar la cama.
TURMELL: Ens permet doblegar i moure el peu.
ESPATLLA: Ens permet doblegar i moure el braç.
COLZE: Ens permet doblegar i moure l'avantbraç.
CANELL: Ens permet doblegar i moure la mà.
CINTURA: Ens permet doblegar i moure el tronc.
COLL: Ens permet moure, doblegar i girar el cap.
ARTELLS DE LES MANS: Ens permeten moure i doblegar els dits.
MANDÍBULA: Ens permet obrir i tancar la boca.